Publication: Magyar Közlöny
Issue: MK-2002-35 (Year: 2002, Number: 35)
Era: 1990-2004
Section: a 32/1999. (III. 31.) FVM rendelethez
Paragraph Index: 139

2. A kanok tartásának követelményei 2.1. A kankutrica kialakítása és elhelyezése tegye lehetõvé, hogy a kan abban meg tudjon fordulni, hallhassa, láthassa a többi állatot és érezhesse azok szagát. A fekvõtérnek tisztának, száraznak és kényelmesnek kell lennie. 2002/35. szám Felnõtt kan számára legalább hat négyzetméter általa akadálymentesen használható alapterületet kell biztosítani. 2.1.1. Amennyiben a természetes fedeztetést a kankutricában végzik, az alapterületnek nagyobbnak kell lennie. A kankutrica búgató része nem lehet rácspadozatú. 2.1.2. Újonnan épített, felújított vagy elsõ alkalommal üzembe helyezett állattartóhely esetén 2003. január 1. napjától a természetes fedeztetéshez is használt kutricákban a kan számára legalább 10 négyzetméter akadálytalanul használható alapterületet kell biztosítani. 2.1.3. 2005. január 1. napjától valamennyi állattartóhely esetén a 2.1.2. pontban foglaltakat alkalmazni kell. 2.2. Ha több kant tartanak együtt, vagy a kant együtt tartják kocákkal, a kutrica méretét úgy kell kialakítani, hogy ne alakuljon ki közöttük intenzív verekedés, fõképpen nem az etetési idõ alatt. Szükség esetén (komolyabb verekedés kialakulására utaló körülmények észlelésénél) az állatokat egymástól el kell különíteni.

Source: https://magyarkozlony.hu/hivatalos-lapok/3286031d78134b12e22700e8e328ea8f4ad432e9/dokumentumok/ab69e420c076c6141fae34bac03d70d317636c4c/letoltes